cyanic-selkie/wikianc huggingface dataset:
Is
Fakta
Den minste isen nokonsinne blei laga av Roger Miller og Klaus Nauta ved Universitetet i North Carolina i 1999. Den bestod av 6 vassmolekyl i ein sekskant, teoretisk sett det minste iskrystallet som kan eksistere.
Romarane var dei første til å bruke is i drinkar. Dei skal også ha funne opp matretten is gjennom å laga sorbet av snø.
Forskjellige typar is
Vanleg is og snø er isen Ih, som er sekskanta. Ved forskjellig trykk og temperatur, kan is oppstå i 14 forskjellige fasar. Ein fase som er litegrann mindre stabil (metastabil) enn Ih er terningforma is (Ic). Ved å avkjøle Ih blir forma annleis fordi protona blir flytta på. Dette blir kalla Is XI.
Rim er ein type is som er danna ved at tåke frys på kalde flater. Den inneheld mykje fanga luft som får den til å sjå kvit ut, og ikkje gjennomsiktig. Tettleiken til rim er om lag ein fjerdedel av rein is.
Naledi er lagdelt is som oppstår i elvedalar på høge breiddegrader. Is som frys i elveleie hindrar grunnvatn i å flyte bort og får vassnivået i denne delen av elva til å stige og flyte over det frose laget. Vatnet som strøymer over isen frys så til is, og vassnivået aukar enno meir, og syklusen gjentar seg. Resultatet er lagdelt is som kan bli fleire meter tjukk.
Is kan òg oppstå som istappar, liknande stalaktittar, når vatn dryp og frys til is.
Clathrat hydrat er is som inneheld gassmolekyl fanga inni krystallen. Pannekakeis er is som i hovudsak oppstår under forholdsvis urolege tilhøve.
Andre stoff (særleg faste stoff som vanlegvis er væsker) blir også kalla «is»: Tørris er til dømes eit populært namn for fast karbondioksid.
I motsetnad til på jorda er sekskanta iskrystallar i det ytre rom svært sjeldan. Amorf is er mykje vanlegare, men sekskanta iskrystallar kan oppstå i samband med vulkanskaktivitet.
Abracassus
Abracassus er ein demon i asiatisk mytologi. Abracassus hadde ormar til tær og ein knute på halen.
Is
Isinnhausting
Is har lenge hatt hatt stor nytte i form av avkjøling. Den ungarske parlamentsbygningen brukte lenge is som var hausta om vinteren frå Balatonsjøen til å kjøle ned lufta. Ishus blei brukt til å lagre isen, som blei danna om vinteren, året rundt, og tidlege kjøleskap vart kalla isskap fordi dei hadde ei isblok på innsida. I mange byer var det ikkje uvanleg å få is levert på døra om sommaren. Den første halvdelen av 1900-talet vart isinnhausting god forretning i Amerika. Frederic Tudor frå New England, kjend som "Iskongen", utvikla kjøleprodukt med betre isolasjon for å frakte is over lange avstandar, særleg til tropane. Denne nye teknologien førte seinare til at ein ikkje lenger trong levering av is.
Abracassus
Namnet Abracassus kan ha samanheng med talet 365, slik som Abraxas i gresk mytologi.
Is
Isinnhausting
Rundt år 400 f.kr. hadde persiske ingeniørar i Iran allereie meistra teknikken med å lagre is midt på sommaren i ørkenen. Store stykke is blei tatt frå nærliggande fjell om vinteren, og lagra i spesialdesigna og naturleg avkjølte «kjølerom», kalla yakchal (som betyr 'islagring'). Dette var ein stor underjordisk lagringsplass (opp til 5000 m³) med tjukke veggar (minst to meter ved golvnivå) laga av ein spesiell mørtell kalla sārooj, som var laga av sand, leire, eggekviter, sitron, geitehår og oske. Denne mørtelen var svært isolerande og om lag ingen varme slapp gjennom. Ein trudde òg at blandinga var heilt ugjennomtrengeleg for vatn. Rommet hadde ofte tilgang til ein qanat (eit gamalt system for å transportere vatn over lange avstandar), og hadde ofte eit vindfangarsystem som førte til låge temperaturar sjølv om sommaren. Isen vart brukt av dei kongelege på varme sommardagar.
François Mauriac
François Charles Mauriac var ein fransk forfattar som blei rekna som ein av dei viktigaste romanforfattarane i mellomkrigstida. I 1952 fekk han nobelprisen i litteratur for sine romanar;  «för den genomträngande själskunskap och konstnärliga intensitet, varmed han i romanens form tolkat det mänskliga livsdramat.» I 1958 blei han hedra med Légion d'honneur sin Grand-croix («storkrossen»).
Is
Sportsaktivitetar på is
Is spelar ei viktig rolle i mange vinteraktivitetar som bruk av skøyter, medrekna skøyteløp, curling og ishockey; isfiske, isklatring, og sledeløp på bob, akebrett og skeleton. Ein slags seglbåt med meier kan brukast til issegling.
Isreiser
Is kan òg vere til hinder. Det er ein stor fordel med isfrie hamner i dei polarnære områda i verden. Murmansk (Russland), Petsamo (Russland) og Vardø er døme på slike hamner. Hamner som ikkje er isfrie må opnast med isbrytarar.
Is som oppstår på vegar kan vere svært farleg. Underkjølt regn eller snø i temperaturar nær smeltepunktet kan ofte fryse på bilrutene, og det kan bli vanskeleg å sjå ut. Isskraper er designa for å fjerne is frå vindauge, men dette kan vere ein lang og slitsam prosess - særleg når sjåføren endar opp med å kome for seint på jobb.
Visst det er kaldt nok, kan eit tynt islag oppstå på innsida av rutene. Dette skjer vanlegvis visst eit køyretøy har stått i ro ei stund, men kan også skje medan ein køyrer visst temperaturen utanfor er låg nok. Fukt frå anden til sjåføren er vasskjelda til iskrystallane. Det kan ofte vere vanskeleg å fjerne denne isen, så folk lèt ofte vindauga stå så vidt på gløtt for å sleppe ut fukta, og det er vanleg at bilar har varmetrådar i bakruta. Eit liknande problem kan òg skje i heimen, som er årsaka til at mange hus i kaldare strøk har doble glasruter som isolering. Under lengre kuldeperiodar kan det dannast tjukke lag med is på innsjøar og andre vassflater (men vatn i rørsle krev mykje lågare temperatur for å fryse). Isen kan bli tjukk nok til å bere bilar og lastebilar, men isen bør då vere minst 30 cm tjukk.
Turid Birkeland
Turid Birkeland var ein norsk politikar frå Arbeiderpartiet.
Is
Is ved forskjellig trykk
Dei fleste væsker under trykk frys ved høgare temperaturar fordi trykket held molekyla tettare saman. Dei sterke hydrogenbanda gjer derimot at dette blir motsett for vatn. Vatn frys ved temperaturar lågare enn 0 °C med trykk høgare enn 1 atmosfære (atm). Derfor kan vatn også halde seg frose ved temperaturar høgare enn 0 °C med trykk lågare enn 1 atm. Ein meiner at smelting av is under høgt trykk er årsaka til at isbrear flyttar på seg. Is som blir danna under høgt trykk har ein forskjellig struktur og tettleik enn vanleg is. Is, vatn og vassdamp kan eksistere samtidig ved trippelpunktet, som er 273,16 K ved eit trykk på 611,73 Pa.
Turid Birkeland
Turid Birkeland var statsråd i Kulturdepartementet (kulturminister) i Thorbjørn Jagland si regjering frå 25. oktober 1996 til 17. oktober 1997.
Is
Is i kulturen
Kurt Vonnegut sim roman Cat's Cradle har is IX som eit sentralt element i historia, sjølv om verkeleg is IX ikkje har dei eigenskapane som Vonnegut tileignar den (som at alt vatn på jorda kan fryse til is viss det kjem i kontakt med ein ørliten bit is IX).
Turid Birkeland
I perioden 1986 til 1989 var Turid Birkeland fast møtande vararepresentant på Stortinget. Ho var leiar for AUF i åra 1989-1992. Ho var leiar for Ja-aksjonen for norsk EU-medlemskap i 1994.
Turid Birkeland skreiv bøker, og arbeidde for LO sitt kontor i Brüssel. Ho arbeidde elles mellom anna som kultursjef i NRK og programleiar i kulturavdelinga i NRK. Ho leia programmet «Silikonfri sone» på TVNorge, og var også programleiar på TV+ i 1995, i tillegg til verv som leiar for programrådet i P4. Ho var også leiar for Kammermusikkfestivalen i Risør.
Frå 2008 var Turid Birkeland seniorrådgjevar i Telenor.
Kiyotaka Ishimaru
Kiyotaka Ishimaru er ein tidlegare japansk fotballspelar.
Han spela for klubbane Avispa Fukuoka, Kyoto Purple Sanga og Ehime FC.
Andreas Cappelen
Andreas Zeier Cappelen var ein norsk politikar og jurist. Cappelen var statsråd i til saman nesten ti år.
Han vart statsråd for fyrste gong i 1958 då han vart kommunalminister i Regjeringa Gerhardsen III. 4. februar 1963 overtok han som finansminister og sat fram til regjeringa vart felt på Kings Bay-saka i 1963. Nokre veker seinare vart han på nytt finansminister i Einar Gerhardsen si fjerde regjering, ein post han hadde fram til 1965. Då Trygve Bratteli tok over som statsminister i 1971 etter Regjeringa Borten si oppløysing vart Cappelen utnemnd til utanriksminister. Han hadde denne posten fram til Folkeavrøystinga om EF i 1972. Cappelen kom attende og var justisminister i Odvar Nordli si regjering frå 1979 til 1980.
Yrkeskarriere
Andreas Cappelen hadde også ei lang yrkeskarriere som jurist. Blant anna var han statsadvokat for landssviksaker i Rogaland i tida 1947 - 1949. I 1967 vart han byrettsdommar i Stavanger, der han også vart byrettsjustitiarius i 1969.
Andreas Cappelen døydde den 2. september 2008 i Stavanger.
Farnes kyrkje
Farnes kyrkje står i Øvre Årdal i Årdal kommune i Vestland fylke, og er ei arbeidskyrkje frå 1970. Arkitekt for kyrkja var Per Solemslie ved arkitektfirmaet Arnstein Arneberg.
Farnes kyrkje er soknekyrkje for Øvre Årdal sokn, som vart oppretta samstundes med at kyrkja stod ferdig. Det tidlegare Årdal sokn vart då deld i to, Øvre og Nedre Årdal sokn i Årdal prestegjeld. Årdal hadde fram til 1863 høyrd til Lærdal prestegjeld.
Lok
Behaldarar som skal vera trygge, som medisin- og kjemikaliebehaldarar, kan ha lok som er laga vanskelege å opna av tryggleiksgrunna. Dette har den ulempa at eldre og svekka personar kan ha vanskar med å opna dei.
Håreina haldeplass
Håreina haldeplass ligg i Flåmsdalen i Aurland kommune og er ein haldeplass på Flåmsbana. Haldeplassen opna i 1941 då det vart opna for noko persontrafikk på bana.
Håreina haldeplass ligg på 48 moh, 17,21 kilometer frå Myrdal stasjon og 2,99 frå Flåm stasjon. For reisande frå Myrdal er førre haldeplass Dalsbotn medan neste er Lunden.
Økologisk nisje
Den økologiske nisjen til ein art er, i økologien, kva slags levesett og miljøkrav organismane har i høve til andre artar.
Dei ulike dimensjonane i ein nisje står for biotiske og abiotiske variablar; faktorar som varierer med økosystema. Ofte vel ein å berre sjå på eit utval av desse faktorane, sidan dei fleste einskildnisjar er kompliserte og inneheldt mange ulike tilhøve ein må ta omsyn til. Ulike faktorar vert brukt i ulike utrekningar; innanfor eit og same økosystem ser ein helst på biotiske faktorar medan ein gjerne ser på dei abiotiske først når ein samanliknar økosystem.
Konkurranse
Ein skil gjerne mellom fundamental og realisert nisje. Den fundamentale nisjen til ein art er dei ressursane han er i stand til å utnytta, medan den realiserte er kva han faktisk nyttar seg av i naturen. Når det er mange artar med liknande nisjar til stades i eit økosystem, oppstår det interspesifikk konkurranse, og dei realiserte nisjane forandrar seg. Til dømes lever røye i aurevatn hovudsakleg av dyreplankton, medan næringsvalet i reine røyevatn ofte er dominert av botnlevande insektlarver. Me ser spesialisering; nisjane til ein eller fleire av artane vert smalare på grunnlag av kva for ressursar dei er flinkast til å nytta.
På same måte vert dei realiserte nisjane breiare når ein art finst i store bestandar; det vil då bli ein fordel for einskildindivid å søka litt dårlegare føde enn fleirtalet i større mengder. Med tida kan dette føra til artsdanning, at to delbestandar utviklar så ulike spesialiseringar at dei etter kvart ikkje lenger er i stand til å få avkom saman.
Dubăsari
Dubăsari (russisk Дубоссары, Dubossari) er ein by i Moldova i den de facto sjølvstendige regionen Transnistria med om lag 30 000 innbyggjarar.
Dubăsari er ein av dei eldste busetnadane i Moldova og det er funne spor frå steinalderen her. Den moderne Dubăsari vart først nemnd på byrjinga av 1500-talet som ein marknad for moldovske bønder. Busetnaden vart ein del av Det russiske keisardømet i 1792 og fekk byrettar i 1795. Byen vart kraftig industrialisert i mellomkrigstida og vart i 1940 ein del av Moldovsk SSR. Dubăsari og forstadane vart ein del av Transnistriakrigen i 1990-1992 og har sidan den gong vorte styrte av Transnistria.
Viersen
Viersen er ein by i Tyskland i delstaten Nordrhein-Westfalen med om lag 75 000 innbyggjarar. Byen er administrasjonsstad i kreisen med same namn.
Viersen ligg om lag 8 km nordvest for Mönchengladbach, 15 km sørvest for Krefeld og 20 km aust for Venlo. Viersen består av tre tidlegare sjølvstendige byar: Süchteln, Dülken og Viersen.
Planetarion
Planetarion (ofte kalla PA) er eit vevspel sett til nettlesaren, for fleire spelarar imot og med kvarandre. Det vart skapt av Fifth Season AS tidleg i år 2000, og eigd og verta av Jolt sidan 2003. Spelarane får kontroll over ein planet, med evna til å mine omkringliggande asteroidar for ressursar, å konstruere ein flåte av romskip for å angripe andre spelarar sine system og å stele ressursane deira.
Målet med spelet er å få høgare poengsum enn motspelarane, noko ein får ved å stele asteroidar og å øydelegge flåtar. Spelarane kan velje mellom fem rasar, kvar med sine skip og fordelar. Etter nokre månader vert spelet avslutta, vinnarane erklærte og ein ny runde startar opp att. Då vert spelet oppdatert av Fifth Season.
Spelet vert oppdatert kvar time, i sjargongen kalla eitt 'tick'. Kvar aktivitet inni spelet, frå å bygge ein fabrikk til å angripe ein annan planet, tar ein del timar å gjennomføre. Ein får då berre ei lita tid på å reagere på andre spelarar sine invasjonar. På grunn av dette har det utvikla seg tette alliansar som samarbeider om vakthold av planetar og invasjonar.
Rasar
Planetarion har no fem rasar som spelarane kan velje imellom, kvar med sine bonusar og forskjellig spelestil.
UGC 5101
UGC 5101 er ein særeigen galakse med ein enkelt kjerne som ligg rundt 550 millionar lysår unna jorda i stjernebiletet Den store bjørnen. Grunna den ustrukturerte forma er han sannsynlegvis resultatet av ein galaksekollisjon. Det er tenkt at UGC 5101 inneheld ein aktiv galaksekjerne som ligg bak gassen og støvet rundt galaksekjernen.
Dakkhini
Dakkhini (hindi: दक्खिनी dakkʰinī), også kjend som dakhini eller deccani (urdu: دکنی), er ein dialekt av urdu, evt. ein dialekt av hindi, snakka i Deccan-området i det sørlege India, særleg i byen Hyderabad, i delstaten Andhra Pradesh. Det finst ein rik skriftleg tradisjon på dialekten, som har vorte svekka den siste generasjonen.
Namnet på dialekten kjem frå sanskrit dakshin, «sør», og han blir snakka i Deccan-området i India. På same måten som urdu vart utvikla i Delhi, vart dakkhini utvikla i det sørlege India som eit resultat av ei blanding av fleire ulike indiske og nokre persisk-baserte språk.
Dakkhini er lingua franca for muslimane i Sør-India, særleg dei som lever i området rundt og sør for Hyderabad og i delstaten Karnataka. Dakkhini blir snakka i eit stort områda sør for Hyderabad, og det er dialektskilnader også innanfor dahhkini-området. Dakkhinitalarane skriv urdu, heller enn å skriftfeste sitt eige talespråk.
Snart 17
Snart 17 er ein norsk film frå 1984, instruert av Laila Mikkelsen, med manus av Karin Sveen. Filmen er ein typisk tenåringsfilm.
Handling
Filmen handlar om Marianne, som møter ein brevvenn frå Hamar. Desse to har ei natt saman, og Marianne blir gravid. Filmen handlar mykje om korleis ho slit med tanken på svangerskapet, og korleis ho løyser problemet gjennom abort.
Filmen er inspirert av ei novelle Ingeborg Refling Hagen skreiv i 1923, Loke sår havre. I denne novella får ei ung jente eit uønskt barn, tek skulda sjølv, og kastar seg i eit tjern med ungen heller enn å la barnet koma på legd. Handlinga i "Snart 17" er sett til moderne tid, og abort blir løysinga for Marianne.
Deoksysukker
Deoksysukker er sukker der ei av hydroksylgruppene er bytt ut med eit hydrogenatom.
Nokre døme er:
Dei strategiske rakettstyrkane
Dei strategiske rakettstyrkane (RVSN RF; Raketnye voyska strategicheskogo naznacheniya; Ракетные войска стратегического назначения) er ei forsvarsgrein i det russiske forsvaret som er direkte underlagt Forsvarsdepartementet i Russland. SRF styrar Russland sine landbaserte interkontinentale ballistiske missil. Styrkane vart først danna som del av dei væpna styrkane til Sovjetunionen, og då Sovjetunionen braut saman i 1990-1991 vart namnet endra. Hovudkvarteret og militærstaben ligg i Vlasikha ZATO. Sjefen for desse styrkane sidan 2010 er i 2017 framleis Sergej Viktorovitsj Karakajev.
Samansetjing
Militær kommando og kontroll
Avgjerda om å nytte Dei strategiske rakettstyrkane vert teken øvst oppe i den russiske leiinga, og krev presidenten si godkjenning i alle høve. Ei rekkje kommando- og kontrollsystem tenar som støtte til slik avgjerd, som i verste fall må takast med berre sekundar i varslingstid. Påliteleg utveksling av noggrann informasjon mellom alle stabselement, sensorar og kontrollpunkt er viktigare her enn i dei fleste andre kommando- og kontrollsystem. Erfaringar frå artillerikompleks er tekne med i prosessen med å byggja opp systemet, men her er det vitalt med sentralisert kommando. Den sentrale kommandoplassen for Dei strategiske rakettstyrkane er delt inn i desse elementa: Eit halvautomatisk kommando- og kontrollapparat (ASFM) har nemninga «KAZBEK», og her er det fleire berbare terminalar plasserte i små koffertar som vert kalla tsjeget eller «atomkoffert». Desse terminalane finst hjå presidenten, forsvarsministeren og generalstabssjefen og har trådlaust samband til kvarandre og med det sentrale K-3 apparatet. Desse koffertane inneheld koder som kan avsikra utskytingsmekanismene for avfyring av det enkelte missilet. Det skal vere nok med at to av desse tre tsjegetane sender avsikringskoder for at missilane kan skytast ut. Dersom heile den russiske leiinga er sett ut av spel, finst eit system som tek denne avgjerda automatisk.
Handa frå grava (òg kjend som Perimetr) er eit automatisk kommando- og kontrollsystem for kjernefysiske interkontinentale ballistiske missil. Systemet er eit godt døme på «MAD» (engelsk mutually assured destruction), som tyder garantert gjensidig øydelegging eller terrorbalanse. Dette avskrekkingskonseptet tyder at alle er sikre på å verta utsletta dersom nokon av atommaktene skulle freista å slå til med eit massivt angrep først. Systemet kan automatisk skyte ut alle russiske interkontinentale ballistiske missil (ICBM) ved å sende ut naudsynte avfyringskoder til missila dersom sensorar oppdagar mange kjernefysiske eksplosjonar på russisk jord, og kontakt mellom det automatiske systemet og russiske leiinga ikkje kan etablerast.
Dei strategiske rakettstyrkane er vidare delt opp i tre arméar:
Situasjonen i oktober 2018
I juni 2017 var det til saman 286 bererakettar med 958 atomstridshovud. I oktober 2018 gjeld same tal. Fordelinga er slik:
Situasjonen i november 2017
I november 2017 var det til saman 322 bererakettar med 1174 atomstridshovud. Fordelinga er slik:
Historisk utvikling
Samansetjing og mengd stridshovud innan ICBM:
25th Anniversary Box Set
25th Anniversary Box Set er ein plateboks av Jethro Tull som kom ut i 1993. Han inneheld nokre av dei mest kjende songane til bandet frå 1969 til 1992, men mange av dei i versjonar som ikkje tidlegare var gjevne ut. Det var den andre plateboksen til Jethro Tull på fem år, etter 20 Years of Jethro Tull. Salet av boksen var avgrensa.
CD-boksen kom i fire CDar i ein boks som likna ein sigarboks med eit hefte og bilete.
Dei fire CDane er:
Innhald
===Disk to Carnegie Hall, N.Y. konsertopptak frå New York City 1970===
===Disk tre The Beacons Bottom Tapes===
===Disk fire Pot Pourri Live Across The World & Through The Years===
Berg kommune
Berg kommune (nordsamisk Birggi suohkan) er ein tidlegare norsk kommune som låg på yttersida av Senja i Troms fylke. Han grensa mot Lenvik kommune i aust, mot Tranøy kommune i sør og mot Torsken kommune i sørvest. 1. januar 2020 blei dei fire kommunane slått saman til nye Senja kommune.
Spisse tindar med fleire toppar over 800 moh. reiser seg bratt opp frå kysten og fjordsidene. Breidtinden er den høgste (985 moh.) og ligg sør for Mefjordbotn og Stormoa nest høgst (973 moh.) og ligg innanfor Bergsfjorden. Bratte og tronge dalar treng inn mellom tindane, fleire av dei endar i botnar fylt med sjøar og vatn. Fjellgrunnen er vesentleg gneis og granitt av prekambrisk alder.
Svanvatnan i søraust er verna mot kraftutbygging, det er også verneverdig fugleliv i Svandalen og Bergsøyan ved innløpet til Bergsfjorden. Tidvatnet i Trongstraumen ved Straumsnes kan ha opptil 7 knops fart.
Næringsliv
På Skaland ligg A/S Skaland Grafitverk, som er største bergverket i Troms. Verket brann ned i 1985, men vart bygd opp att og er framleis i drift, trass i konkurs og flerie eigarskifte i 1990-åra. Forutan grafittverket er fiske og fiskeforedling dei viktigaste næringsvegane i Berg kommune. Det er fiskeindustri i Senjahopen og Steinfjord. Fisket etter torsk er viktigast, og fiskeflåten består i hovudsak av mindre fartøy. Kommunen har fleire reiselivstilbud, mellom anna Senjatrollet og Hamn i Senja.
Kraftstasjonen i Bergsbotn (utbygd 1985) gir ein årleg produksjon på 30,9 GWh i gjennomsnitt.
Samferdsel
Fylkesveg 86 Andselv–Torsken går gjennom den sørlege delen del av Berg kommune, og passerer Trongstraumen ved Straumsnes på ei 140 m lang bru. Frå Straumsbotn går fylkesveg 864 med tunnel til Skaland. Ein fylkesveg forbind Bøvær med Skaland, og derfrå går veg i tunnel til Steinfjord og Ersfjord. Fylkesveg 861 går frå Finnsnes til Mefjordbotn; herfrå går det veg vidare til Senjahopen og Mefjordvær. Ei om lag 4 km lang veg med 2 km tunnel opna i 2004 og knyter saman nordre og søre del av kommunen.
Yusaku Ueno
Yusaku Ueno er ein tidlegare japansk fotballspelar.
Berg kommune
Grunnkrinsar
Berg kommune har berre eitt delområde, som igjen er delt inn i følgjande ni grunnkrinsar (innbyggjartal 2008): Ikkje oppgjeve bustad (23)
Fylkesveg 309
Fylkesveg 309 (Fv309) går mellom Vestskogen og Årøysund på Nøtterøy. Veglengda er 9,4 km.
Yusaku Ueno
Han spela for klubbane Avispa Fukuoka, Sanfrecce Hiroshima, Kyoto Purple Sanga, Albirex Niigata og Tochigi SC.
Berg kommune
Historie
Berg kommune omfatta den noverande Torsken kommune fram til 1902, då Torsken vart skild ut. Etter det har kommunegrensene vore uendra. Kommunen var den minste i Troms etter folketal før 1925, då Øverbygd kommune, som var mindre, vart oppretta. Folketalet i kommunen nådde toppen i 1958, då han hadde 1524 innbyggjarar. Frå 2002 til 2008 var Berg den nest minste kommunen i Troms - han vart mindre enn Lavangen kommune i 2002, men passerte i sin tur Torsken kommune i 2008.
Folketalsutvikling
Folketalsutvikling for Berg kommune frå 1910:
Fylkesveg 309
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Broome County
Broome County er eit fylke i den amerikanske delstaten New York. Det har 200 536 innbyggarar (2000). Fylkets administrative senter er Binghamton.
Torfinn Bjarkøy
Torfinn Bjarkøy i Narvik er ein norsk jurist og tidlegare Forbrukarombod. Han var underdirektør hos Forbrukarombodet frå 1989 til han sjølv blei Forbrukarombod i 1995. Dette embetet hadde han fram til 2000, då han måtte slutte på grunn av sjukdom.
Bjarkøy kommune
Bjarkøy er ein tidlegare øykommune i Troms fylke. Området er frå 1. januar 2013 del av Harstad kommune. Før samanslåinga med Harstad var Bjarkøy den minste kommunen i Troms, i både areal og folketal.
Historie
Kommunen heitte «Sand» fram til 1886, då namnet vart endra til «Bjarkø», og seinare «Bjarkøy». I 1964 vart den delen av den gamle kommunen som låg på Senja og Lemmingvær overført til Tranøy kommune. Desse områda hadde litt over ein fjerdedel av innbyggjarane i kommunen, og det som var att av kommunen hadde då 1261 innbyggjarar. Bjarkøy var frå då av den minste kommunen i Troms etter folketal. Folketalet gjekk bratt nedover dei siste tiåra. I 2010 var folketalet 482, berre 38 % av det det var i 1964.
Bonitet
Bonitet er mål for skogens evne til å produsere trevyrkje. Boniteten vert inndelt i bonitetsklassar. Vanlegvis er produksjonsevna rekna etter middeltilveksten i eit skogbestand ved kulminasjonsalder.
Sidan det er ein sterk samanheng mellom bonitet og høgdevekst, vert alder og trehøgde bruka som inngangar i bonitetstabellane.
Norske bonitetssystem
På økonomisk kartverk deler ein skogsmarka inn i fire bonitetsklassar (S, H, M, L). I norsk skogbruk er det elles vanleg å bruke H40-systemet, for å vise boniteten. Bonitet 8 indikerer at overhøgda i bestandet vil vere 8 meter ved 40 års brysthøgdealder, det vil seie alderen målt 1,3 meter over bakken. Dei vanlegaste bonitetsklassane er
Forbokstav G (f.eks G17) vert bruka om gran, F om furu, B om Bjørk og S om Sitkagran.
Dersom ein vil rekne om brysthøgdealder til totalalder, legg ein til
Île d'Yeu
Île d'Yeu er ei øy utanfor kysten av Vendée i Frankrike. Ho har to hamner, Port-Joinville og La Meule, som ligg i ein nesten lukka fjordarm langs ein vill granittkyst, og er kjend for tunfisk- og krepsefiske.
Fleire kjende målarar kom til Île d'Yeu, som Jean Rigaud (1912-1999), offisiell målar i den franske marinen som hadde hus der, og venen hans Maurice Boitel (fødd 1919).
Tang som veks her vart studert av den franske havforskaren Françoise Ardré.
Philippe Pétain, leiaren av det franske Vichy-regimet under andre verdskrig døydde på øya i 1951, og vart gravlagd her.
Administrativt er Île-d'Yeu ein kommune i departementet Vendée.
Thin Air av Peter Hammill
Som med det førre albumet hans, Singularity, spelar Hammill alle instrumenta, skreiv alle songane og produserte heile innspelinga sjølv.
Hovudtempaet på albumet er forsvinning, som Hammill fortalte til musikkmagasinet Mojo i februar 2009: «det vart raskt klårt at det sterke, tematiske bandet gjennom songane var forsvinning, tap, endring, forskjellige former for forskuving.»
Eit anna tema som går att i mange av songane er World Trade Center og bilete av fly, sjølv om Hammill har nekta for «nokre direkte» referansar til 9/11.
Songen «Your Face on the Street» var inspirert av forsvinninga til Melanie Hall i Bath, der Hammill budde. Noko av teksten var skriven på tida då Hall forsvann, og då albumet kom ut var ho enno ikkje funnen. Seinare vart ho funnen drepen.
I følgje François Couture i AllMusic er Thin Air: «... kanskje mindre eksperimentelt enn Singularity, men meir dystrare – og meir samanhengande og konsistent.» Songane har «nesten ingen perkusjon, berre akustisk gitar, piano, nokre krokete elektriske gitarlinjer, bass, og korvokal, sungen på den måten som har blitt varemerket hans».
Plateomslaget var designa av Paul Ridout, ved hjelp av stillbilete frå videoverket hans «Minutely Observed Horizon».
Storbotnshornet
Storbotnshornet (1370 moh.) ligg i kommunane Fjord og Ålesund i Møre og Romsdal. Frå Ørskog, der bygda Vaksvika ligg nærast, er toppen synleg fleire stader, men han ligg bakom nesten jamhøge fjell og verkar lite dominerande. I Stordal er fjellet bortgøymd inne i fjelldalen Jasvollbotnen. Å nå toppen krev klyving i bratt lende.
Marknadsrådet
Marknadsrådet er eit norsk domstolliknande forvaltingsorgan som handsamar klager på marknadsføring. Rådet handsamar ankesaker frå Forbrukarombodet, Sosial- og helsedirektoratet (marknadsføring av tobakk eller alkohol) og Medietilsynet (politisk reklame på TV). Marknadsrådet sine vedtak er endelege og kan berre settast til side av domstolane.
Knapstad
Knapstad er eit tettbygd område i Indre Østfold kommune i Viken.
Ringvoll
Ringvoll er ein tettstad i Indre Østfold kommune i Viken.
Knapstad
Staden høyrde tidlegare til Hobøl kommune i Østfold med ein liten del av staden i Spydeberg kommune, og blei tidlegare rekna som tettstad. Statistisk sentralbyrå rekna frå 2008 Knapstad med i tettstaden Spydeberg. I 2007 budde det 1148 personar på Knapstad
Ringvoll
Staden låg i Hobøl kommune i Østfold. Han har.
Knapstad
Knapstad stasjon ligg på den austre linja av Østfoldbanen.
Satoshi Fujimoto
Satoshi Fujimoto er ein tidlegare japansk fotballspelar.
Han spela for klubben Avispa Fukuoka.
Atsushi Nagai
Atsushi Nagai er ein tidlegare japansk fotballspelar.
Han spela for klubbane Avispa Fukuoka, Sanfrecce Hiroshima, Montedio Yamagata, Vegalta Sendai og FC Ryukyu.
Viking (fleirtyding)
Viking er eit ord som kan ha fleire tydingar:
Vokativ
Vokativ (latin [casus] vocativus, 'rope på') er eit grammatisk kasus, brukt som kasuset til tiltaleforma.
Denne kasusen finn ein mellom anna i latin, gresk, irsk og baltiske, romanske og slaviske språk som ei tiltaleform av substantiv. Norrønt hadde også vokativ, men dette har stort sett falle bort på moderne norsk.
Døme
Eit døme frå gresk er eit uttrykk som ofte blir brukt i kristen liturgi, som Litaniae Lauretanae (Loreto-litanien :
Der er κύριε (kyrie) vokativforma av κύριος (kyrios), 'herre', og Χριστὲ (Khriste) er vokativforma av Χριστός (Khristos), «Kristus».
Elsa Skjerven
Elsa R. Skjerven var ein norsk politikar for Kristeleg Folkeparti. Ho var statsråd og sjef for Familie- og forbrukardepartementet (familie- og forbrukarminister) i Per Borten si regjering frå 1965 til 1971, i til saman 5 år, 5 månader og 5 dagar. Som vararepresentant til Stortinget møtte ho til saman 76 dagar.
Biografi
Elsa Skjerven var fødd i Oslo. Ho tok eksamen i elementær musikkteori ved Musikkonservatoriet i 1941, og utdanna seg som lærar ved Elverum lærerskole i 1943. Ho var gymnastikklærar ved Levanger lærerskole, Innherred sykepleierskole og Strinda realskole og gymnas. Ho budde i Trondheim i 40 år, og var medlem av bystyret i 23 år. Mot slutten av denne tida var ho kommunalråd i kultur- og undervisningssektoren i åtte år. I 1982 flytta ho til Bærum, der ho levde til ho døydde.
Keppel Offshore & Marine
Keppel Offshore & Marine er eit heileigd dotterføretak av Keppel Corporation som driv verksemd innan maritim- og offshore-industrien. Føretaket svarar til 72% av omsetninga til Keppel Corporation, og er ei av dei største maritime/offshore-gruppene i verda med 20 verft rundt om på kloden.
Fosby
Fossby, også skrive Fosby, er administrasjonssenteret i Aremark kommune i Viken. Han var tidlegare rekna som ein tettstad. Fossby ligg ved fylkesveg 21 omtrent 30 kilometer sør for Ørje og ca. 25 kilometer nordaust for Halden.
Eline
Eline er ei nordeuropeisk form av det greske kvinnenamnet Helene, som tyder 'lysande' eller 'strålande'. Eline har namnedag den 31. juli. Elin, Elena og Elaine er nærskylde former.
Namnet er særleg kjend frå Norden og Benelux-landa. Det var mykje brukt for norske jentebarn sist på 1800-talet og igjen ved byrjinga av 2000-åra. I 2000 fekk rundt 0,5 % av nyfødde jenter namnet. I 2009 var det 3 237 norske kvinner som heitte Eline.
Kjelder
es:Anexo:Personajes de Memorias de Idhún
Lockheed Martin
Lockheed Martin er ein stor produsent av passasjerfly, militærfly, rakettvåpen og romfartøy. Selskapet er ein av verdas største produsentar av forsvarsutstyr. Pr. 2005 er 95% av alle inntekter henta frå kontraktar med Forsvarsdepartementet i USA og andre utanlandske departement. Selskapet har 130 000 tilsette. Lockheed Martin vart oppretta i 1995 gjennom ei samanslåing mellom Lockheed Corporation og Martin Marietta.
Daisuke Fujimoto
Daisuke Fujimoto er ein tidlegare japansk fotballspelar.
Han spela for klubben Avispa Fukuoka.
Diveria
Løp
Frå kjelda i ei høgd på 2005 meter ovr havet nær Simplonpasset i Sveits, renn ho gjennom grensa Egga til landsbyen Simplon. Frå der renn ho søraustover gjennom Gondo-kløfta til grenda Gondo i kommunen Zwischbergen. Ho svingar austover og går inn i Italia og passerer landsbyane Paglino, Iselle di Trasquera, Bertonio og Varzo; ho snur sørover og passerer Ricegno, Mognata, Campeglia og Crevoladossola der ho munnar ut i Toce.
SS-11
SS-11 var eit interkontinental ballistisk missil (ICBM), òg kalla UR-100, som vart utvikla og utplassert av Sovjetunionen frå 1966 til 1996. UR står for «Универсальная Ракета» (Universell Rakett). Under den kalde krigen var det kjent som SS-11 NATO-kallenamn Sego og hadde GRAU-indeks 8K84.
Skildring
SS-11 var eit to-trinns lettvekts ballistisk missil med flytande brennstoff. Missilet hadde berre eitt stridshovud med ei standard sprengkraft på 0,5 megatonn. Seinare versjonar kunne ta opptil seks stridshovud.
Tokelau
Tokelau er ei øygruppe i Stillehavet, som vert administrert av New Zealand. Øygruppa består av tre atoll, om lag midtvegs mellom New Zealand og Hawaii. Arealet er 12 km² og øyane har 1392 ibuarar (2006). Dei tre øyane heiter Atafu, Fakaofo og Nukunonu. Alle tre øyane er busette av polynesiarar.
Shoji Ikitsu
Shoji Ikitsu er ein tidlegare japansk fotballspelar.
Han spela for klubbane Avispa Fukuoka og Sagan Tosu.
Tokelau
Tokelau har blitt tildelt domenenavnet .tk på internet. Øyane prøver å tena pengar på å selja internett-adresser med dette domenenavnet.
Varmfront
Ein varmfront markerer grensa mellom to luftmassar av ulik temperatur der den varmare lufta pressar bort den kaldare lufta. Fronten er nesten alltid tilknytt eit lågtrykk. Varmfrontar består generelt av meir stabil luft enn i ein kaldfront, t.d. er det mindre vertikale rørsler i ein varmfront, noko som fører til at det hovudsakleg blir danna lagskyer. Den varme lufta er lettare og vil derfor bli pressa over den kalde lufta, og den stigande lufta kondenserer og dannar skyer. Når ein varmfront nærmar seg vil ein derfor først kunne sjå høge cirrusskyer, etterfølgd av cirrostratus, altostratus og til slutt nimbostratusskyer som fører til regn, yr eller snø i det fronten passerer. I tillegg er det ofte tåke knytt til varmfrontar. Nedbøren kan vare frå eit par timar til fleire dagar.
Lufttrykket fell svakt føre ein varmfront, og raskare bak fronten, medan temperaturen stig når fronten passerer. Vinden endrar vanlegvis retning med klokka føre fronten (t.d. frå sør til søraust). Etter fronten har passert, endrar ofte vinden retning mot klokka igjen på den nordlege halvkula på grunn av Corioliskrafta (t.d. frå sør til sørvest). I eit frontsystem følg alltid kaldfronten etter varmfronten. På grunn av den stigande lufta i ein varmfront, mister varmfronten heile tida kinetisk energi, og fronten går derfor seinare og seinare. Kaldfronten har derimot stort sett den same farten heile tida, og vil etter kvart ta igjen varmfronten. Området mellom ein kaldfront og ein varmfront blir kalla varmsektor, og vêret her er ofte grått med lågt skydekke, yr, regn og tåke. Den delen av varmfronten som kaldfronten har tatt igjen, blir ein okkludert front.
På eit vêrkart er varmfrontane markert med ei raud linje og halvsirklar som viser retninga fronten flyttar seg i.
Sturla
Sturla eller Sturle er eit mannsnamn som kjem frå norrønt Sturla og tyder skipla, uroa eller fortulla. Namnet har vore sjeldan fram til våre dagar, men vart mindre sjeldant opp gjennom 1900-talet.
Sturla har i Noreg namnedag 27. oktober.
Bruken av namnet i Noreg
I teljinga frå 1900 var det 4 som het Sturla, 3 av dei budde i Beitstaden i Nord-Trøndelag.
I 2007 er det om lag 660 som har Sturla til første fornamn, 200 heiter Sturle.
Harald Grønningen
Harald Grønningen var ein norsk langrennsløpar frå Lensvik i Sør-Trøndelag som deltok internasjonalt for Noreg i åra frå 1958 til 1970. Han vart olympisk meister på 15 km under Vinter-OL 1968 og verdsmeister med Noregs lag i 4 x 10 km stafett då Ski-VM 1966 fann stad i Holmenkollen i Oslo. I alt vann han fem olympiske medaljar og to reine verdsmeisterskapsmedaljar. Grønningen sikra seg ni norske meisterskapstitlar og vart tildelt kongepokalen både i 1963 og 1967. I 1961 fekk han Holmenkollmedaljen, etter å ha vunne 15 km i Holmenkollen to år på rad. Dei fleste åra som aktiv var han medlem i SK Freidig i Trondheim, elles i Lensvik Idrettslag i heimbygda.
Aktiv
Harald Grønningen var nest yngst i ein flokk brør som tevla i langrennssporet, midt på 1950-talet. Under Ski-NM 1955 vart dei eldre brørne Arnold og Bjarne Grønningen høvesvis nummer 10 på 15 km og nummer 11 på 50 km. I sin beste sesong, OL-året 1956, vart Arnold Grønningen åttandemann på tremila i noregsmeisterskapen og nummer 11 på 15 km i Holmenkollen. Men frå 1957 var Harald Grønningen den seigaste i flokken av brør, då han så godt som kopierte storebroren sine plasseringar i NM og Kollen året før.
Han fekk sin meisterskapsdebut ved Ski-VM 1958 i Lahti, der han enda på 21. plass på 15 km. Den nye landslagstrenaren frå sommaren 1958, Kristen Kvello, tok som den fyrste trenaren, del i treningane på barmark. Frå den tida mintest Grønningen at Håkon Brusveen var den minst huga, medan Magnar Lundemo ofte var totalt utsliten av store treningsmengder.
1959-61
Under Ski-NM 1959 vart Grønningen norsk meister for aller fyrste gong. På 15 km sigra han med 46 sekundars margin til sølvmedaljør Sivert Fagerholt. Han tok elles bronsen på tremila i same meisterskapen, medan han vart fjerdemann på 15 km i Holmenkollrenna. Under dei olympiske vinterleikane 1960 i Squaw Valley fekk Grønningen sølv i 4 x 10 stafett, saman med Hallgeir Brenden, Einar Østby og Håkon Brusveen. Vinteren 1960 gjekk Grønningen for fyrste gong til topps i eit internasjonalt renn. På 15-kilometeren i Lahti slo han finske Arto Tiainen med vell 11 sekundar. Også på 15 km i Holmenkollen kleiv Grønningen til topps på sigerspallen, her vart Hallgeir Brenden nummer to. Året etter kopierte Grønningen sigrane i Lahti og i Holmenkollen, i begge renna med svenske utøvarar på plassen bak, høvesvis Assar Rönnlund og Lars Olsson. Elles i 1961-sesongen kunne han bokføre sin fyrste femmilstriumf, på nær sagt heimebane i Trondheim vart han noregsmeister med nesten tre minuttar til gode på femmilsslukaren Sverre Stensheim, sølvmedaljøren.
1962-64
Vinteren 1962 kneip Grønningen sølvmedaljen på 15 km under verdsmeisterskapen i Zakopane, klart slått av Assar Rönnlund. Elles i meisterskapen vart Grønningen nummer fire på tremila og kom i mål til femteplass på femmila. På tremila var han i mål åtte sekundar bak bronsemedaljøren, på femmila 20 sekundar unna sølvmedaljen. Også i Holmenkollrenna vart Grønningen andremann på 15 km, finske Eero Mäntyranta vann tevlinga. Mest imponerte Grønningen då han sigra på 15 km i Lahti, noko som gjorde at han vart tildelt Lahti-medaljen. To dagar seinare plasserte han seg som nummer to då Noreg og Trøndelag syrgde for ein historisk Lahti-triumf. Sjølv meinte han det var ein smurningstriumf som førte til at Stensheim vann ein suveren siger, framfor han sjølv, og med Lundemo på tredjeplass. Grønningen forklarte elles dei gode resultata i Lahti med at dei breie spora i Lahti passa han vel.
I 1963-sesongen deltok Grønningen i 57 renn og vann 17 av dei, medan han var pallplass i til saman 41 renn. Sesongen tok til med eit par korte renn i Hedmark midt i oktober månad 1962, og vart avslutta på Ørskogfjellet 28. april 1963. I dei største internasjonale renna kom han til kort, men han vann to suverene NM-gull, fyrst på 30 km i Rælingen og sidan på 50 km i Kristiansand. Sigeren på femmila var han tredje rake i noregsmeisterskap. Under Vinter-OL 1964 var Grønningen Noregs største håp i langrenna, og han skuffa ikkje. Både på 30 km og på 15 km tok han sølv, i begge tevlingane måtte han sjå seg klart slått av Eero Mäntyranta. Etter Innsbruck-leikane førte sjukdom til at han knappast kom til startstrek.
1965-67
1965-sesongen var så godt som mislukka for Grønningen, einast sigeren i Monolittrennet i Oslo på nyåret lyste opp. Då Ski-VM 1966 fann stad i Oslo, gjekk Grønningen ein sterk andreetappe for det norske laget som vann ein suveren siger. Dei andre gullmedaljørane var Odd Martinsen, Ole Ellefsæter og Gjermund Eggen. Individuelt vart Grønningen nummer sju både på 30 km og 50 km. I noregsmeisterskapen 1966 vann han bronsen på 15 km og på 50 km. Vinteren 1967 var Grønningen atter Noregs beste langrennar. Då noregsmeisterskapen vart avvikla i Skorovatn i Nordland, vann han begge tevlingane, 15 km og 30 km, medan han på den avsluttande NM-femmila i Mo i Rana, enda på andreplassen. Under Svenska skidspelen i Falun vart Grønningen nummer to på tremila, Kalevi Laurila frå Finland gjekk fortare. På 15 km i Holmenkollrenna vart Grønningen nummer tre.
1968
Framom dei olympiske leikane i Grenoble i 1968, høyrde Grønningen ikkje med mellom dei største medaljekandidatane. Rett nok hadde han sikra seg NM-sølv på 50 km og deretter, framom Pål Tyldum, vunne NM-gull på 30 km. På 15-kilometeren i Grenoble fekk han start nummer 4, noko som skulle vise seg å vere ein stor fordel i kampen om gullmedaljen. Ettersom skiføret forverra seg, gjekk det trårare for den finske favoritten, Eero Mäntyranta, som til sist måtte sjå seg slått av Grønningen med 1,9 sekundar i kampen om OL-gullet. Fire dagar etter vann Grønningen sitt andre OL-gull, han gjekk den tredje etappen då han og Martinsen, Tyldum og Ellefsæter vann den fyrste olympiske gullmedaljen i stafett for Noreg.
1969-72
Sesongane 1969 og 1970 hevda Grønningen seg framleis i nasjonale og internasjonale topprenn, men det var langt mellom pallplasseringane. To bronsemedaljar under Ski-NM 1970 var det beste i nasjonale tevlingar. I Ski-VM 1970 kom han på niandeplass på 15 km. Dei to siste vintrane han var aktiv, 1971 og 1972, deltok Grønningen einast i nasjonale renn.
Musikalen Trolldom
Handling
Hovudpersonen med familie og naboar lurar frå tid til anna bergensarar. Men denne dagen vert dei sjølve lurt av Ole Kleiven, ein omreisande lurendreiar.
Historisk bakgrunn
Trolldom byggjer på ei sann historie frå Osterøy, der Ole Kleiven til slutt blei tiltalt. Men da bygdefolket ikkje torde vitne mot han gjekk han fri.
Kraftmuseet
Kraftmuseet (før 2018 kjend som Norsk Vasskraft- og Industristadmuseum) er eit kulturhistorisk museum i Tyssedal, Ullensvang kommune i Vestland fylke. Museet dokumenterer og formidlar industrihistoria til Odda og Tyssedal, og meir generelt historie knytt til elvar og vatn, vasskraftproduksjon, elektrisitet, kraftkrevjande industri og samfunnet rundt.
Ein hovudattraksjon er kraftstasjonen Tyssedal kraftverk, teikna av arkitekten Thorvald Astrup (1876–1940) i seinhistorisk stil og reist i åra 1906–18. Stasjonen inneheld maskinar, installasjonar og kontrollrom som spenner over ei driftstid frå 1908 til det siste aggregatet vart slått av i 1989.
I AS Tyssefaldenes gamle administrasjonsbygning frå 1914 har museet i dag utstillingar, bibliotek, arkiv, foto- og lydsamling og filmsal der ein viser biletspela «Industrieventyret», «Borna på Bakke» og «Arven». Den faste utstillinga, «Det store spranget», handlar om den første industrialiseringsfasen i Odda.
Til museumsanlegget høyrer også arbeidarbustadene i Folgefonngata 9, 11 og 13 i Odda sentrum.
SS-13
SS-13 var eit tre-trinns interkontinentalt ballistisk missil (ICBM) med 45 tonns løftevekt med fast drivstoff. Missilet hadde ei rekkevidde på 8000 km frå silo og hadde berre eitt stridshovud på eit halvt megatonn. Navigasjonssystemet var berre tregleiksstyring og trefftryggleiken var om lag 2 km i målområdet.
Missilet var operativt frå 1968 til 1972.
Emme
Emme er ei elv i Sveits. Ho spring ut i Alpane mellom fjella Hohgant og Augstmatthorn i kantonen Bern. Emme er 80 kilometer lang og renn gjennom Emmental og ut i Aare nedanfor Solothurn. Nedslagsfeltet er 983 km². Middelvassføringa ved munningen er kring 20 kubikkmeter per sekund og den maksimale vassføringa kan vere opp mot 500 kubikkmeter per sekund.
Emme er kjend for brå endringar i vassføringa. Forteljinga Die Wassernot im Emmental (Flaumen i Emmental) av Jeremias Gotthelf skildrar ein av dei mest kjende flaumane, som skjedde 13. august 1837. Denne og andre flaumar gjorde at det vart bygd mange kanalar og demningar på 1800-talet.
Sideelvane til Emme er Ilfis og Limpach.
Fylkesveg 310
Fylkesveg 310 (Fv310) går mellom Kopstad og sentrum i Horten. Veglengda er 11,1 km.
Opphavleg gjekk riksveg 310 vidare frå Horten til Tønsberg, 1992 vart denne strekninga del av riksveg 19.
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Kopstadveien Falkenstensveien Mellom Keisemark Strandpromenaden Strandpromenaden Midgardsveien
UGC 8058
UGC 8058, Markarian 231, VII Zw 490 eller QSO B1254+571 er ein kvasarliknande galakse som ligg rundt 550 millionar lysår unna jorda i stjernebiletet Den store bjørnen. UGC 8058 blei oppdaga i 1969 under eit søk etter galaksar med sterk ultrafiolett stråling. Han har lange tidevasshalar og ei deformert form. Resultat frå dei første spektraa viste klare teikn på galaksen hadde ein kvasar i kjernen, noko som gjorde han unik i Markarian-samlinga. UGC 8058 har halde på merkelappen som eit spesielt objekt sia dei tidlege observasjonane og held fram med å vera ein favoritt i alle bølgjelengder.
Den infraraude lysstyrken til UGC 8058 liknar på den til kvasarar, noko som gjer han til ein av dei mest lyssterke og kraftige ultralyssterke infraraude galaksane. Eksplosiv stjernedanning er rekna som opphavet til ultralyssterke infraraude galaksar, men UGC 8058 kan får mesteparten av sin infraraude stråling frå eit sentralt supermassivt svart hòl. Likevel går òg UGC 8058 gjennom eksplosiv stjernedanning; særleg synleg i ein ringforma region rundt galaksekjernen der meir enn 100 solmassar av stjerner blir danna kvart år.
Daisuke Nakaharai
Daisuke Nakaharai er ein tidlegare japansk fotballspelar.
UGC 8058
UGC 8058 sin spesielle form er sannsynlegvis eit resultat av ein galaksekollisjon.
Daisuke Nakaharai
Han spela for klubbane Avispa Fukuoka og Kyoto Sanga FC.
Lunden haldeplass
Lunden haldeplass ligg i nedre del av Flåmsdalen i Aurland kommune og er ein haldeplass på Flåmsbana. Haldeplassen vart opna i 1942 då bana vart opna for ordinær persontrafikk.
Lunden haldeplass ligg på 16 moh, 18,60	kilometer frå Myrdal stasjon og 1,60 kilometer frå Flåm stasjon. For reisande frå Myrdal er Håreina førre haldeplass, medan neste stopp er endestasjonen Flåm.
UGC 12812
UGC 12812, Markarian 331 eller KPG 593 er ein spiralgalakse som ligg rundt 250 millionar lysår unna jorda i stjernebiletet Pegasus. Observasjonar indikerer at det ligg eit supermassivt svart hòl i sentrum av galaksen. UGC 12812 produserer i gjennomsnitt 80 solmassar med nye stjerner kvart år. Det er eit ope spørsmål om UGC 12812 er del av eit samansmeltande system eller om den infraraude lysstyrken som galaksen har stammar frå ein annan prosess.
Jeanette Churchill
Jennie var dotter av den amerikanske forretningsmannen Leonard Jerome. Ho trefte Lord Randolph Churchill sommaren 1873 ved eit ball om bord på kryssaren «Ariadne» i Cowes på Isle of Wight. Han var 24 år gammal, medan ho enda berre var 19. Dei forlova seg etter berre å ha kjend kvarandre i tre dagar, og i 1874 gifta dei seg på den britiske ambassaden i Paris. Dei fekk to søner, Winston Churchill (1874-1965) og John Strange Churchill (1880-1947).
Jennie var ei mørkhåra, vakker og intelligent kvinne som hadde mange elskarar gjennom livet sitt, blant anna Edvard VII av Storbritannia.
Etter ektemannens død i 1895 var Jennie gift på nytt to gonger, frå 1900 til 1914 med George Cornwallis-West (1874-1951), og frå 1917 med Montagu Porch (1877-1965). Ho døydde i 1921 etter ein amputasjon av det eine beinet, som det var gått koldbrann i.
I 1974 blei det laga ein populær TV-serie om livet hennar, Jennie, med Lee Remick i hovudrolla.
Sture
Sture er eit mannsnamn som opphavleg var eit svensk tilnamn Sture som tyder vere trist. Namnet har vore sjeldan fram til våre dagar, men vart mindre sjeldant opp gjennom 1900-talet.
Bruken av namnet i Noreg
I folketeljinga i 1801 var ingen manntalsførte med dette namnet.